Emil Paul Tscherrig

Mons. Emil Paul Tscherrig (* 3. február 1947, Unterems, Švajčiarsko) je švajčiarsky prelát katolíckej cirkvi, ktorý svoju kariéru strávil v diplomatických službách Svätej stolice. Arcibiskupom sa stal v roku 1996 a odvtedy pôsobil ako apoštolský nuncius vo viacerých krajinách. Naposledy bol apoštolským nunciom v Taliansku a San Maríne, keď v roku 2024 odišiel do dôchodku.

Pápež František ho 30. septembra 2023 vymenoval za kardinála.

 Životopis 
Narodil sa v bývalej obci Unterems vo Švajčiarsku 3. februára 1947 ako najstarší z ôsmich deti horskej roľníckej rodiny. Po maturite na Kollegium Brig vstúpil do kňazského seminára vo švajčiarskom Sione. Za kňaza bol vysvätený 11. apríla 1974 pre Sionskú diecézu. Získal doktorát na Pápežskej gregoriánskej univerzite.

 Diplomatická kariéra 
Pápež Ján Pavol II. ho v roku 1978 povolal do diplomatických služieb Svätej stolice. Stal sa neskôr tajomníkom zastúpenia Svätej stolice v Ugande, Južnej Kórei, Mongolsku a Bangladéši. Pápež Ján Pavol II. ho 26. novembra 1992 menoval pápežským prelátom Jeho svätosti.

Dňa 4. mája 1996 bol menovaný Jánom Pavlom II. titulárnym arcibiskupom z Voli a stal sa apoštolským nunciom v Burundi, ktoré bolo africkým krízovým územím. Na biskupa ho vysvätil 27. júna 1996 kardinál Angelo Sodano; spolusvätiteľmi boli kardinál Henri Schwery a Norbert Brunner, biskup zo švajčiarskeho Sionu.

V roku 2000 sa stal apoštolským nunciom v Trinidade a Tobagu, v Dominikánskej republike, Jamajke, Grenade, Guyane, Svätej Lucii, Svätom Vincenci a Grenadinách a Bahamách. Od roku 2001 ďalej aj v Barbadose, Antigui a Barbude, Suriname a Svätý Krištof a Nevis. V roku 2004 prevzal nunciatúru v Kórei a Mongolsku.

Pápež Benedikt XVI. ho v roku 2008 menoval nunciom pre severské krajiny: Švédsko, Dánsko, Fínsko, Island a Nórsko, so sídlom neďaleko Štokholmu. Benedikt XVI. ho 5. januára 2012 menoval apoštolským nunciom v Argentíne. Od roku 2017 pôsobil ako apoštolský nuncius pre Taliansko a San Maríno. V marci 2024 ho v tejto službe nahradil chorvátsko-kanadský arcibiskup Petar Rajič a kardinál Emil Paul Tscherrig sa odobral na odpočinok.

 Referencie 

 Pozri aj 
 Zoznam žijúcich kardinálov
 Zoznam kardinálov vymenovaných pápežom Františkom

 Iné projekty 

 Zdroj 

Kategória:Švajčiarski kardináli
Kategória:Švajčiarski rímskokatolícki biskupi
Kategória:Apoštolskí nunciovia vo Švédsku
Kategória:Apoštolskí nunciovia v Dánsku
Kategória:Apoštolskí nunciovia vo Fínsku
Kategória:Apoštolskí nunciovia v Nórsku
Kategória:Apoštolskí nunciovia na Islande
Kategória:Apoštolskí nunciovia v Barbadose
Kategória:Apoštolskí nunciovia v Antigue a Barbude
Kategória:Apoštolskí nunciovia na Bahamách
Kategória:Apoštolskí nunciovia v Dominike
Kategória:Apoštolskí nunciovia na Jamajke
Kategória:Apoštolskí nunciovia v Grenade
Kategória:Apoštolskí nunciovia v Guyane
Kategória:Apoštolskí nunciovia na Svätom Krištofe a Nevise
Kategória:Apoštolskí nunciovia na Svätej Lucii
Kategória:Apoštolskí nunciovia v Suriname
Kategória:Apoštolskí nunciovia v Svätom Vincente a Grenadínach
Kategória:Apoštolskí nunciovia v Trinidade a Tobagu